પ્રશ્ન એક જ હતો, સમાજના મુખિયા તરીકે દાજીભાઉનો દબદબો એ તોડી શકે તેમ ન હતો. ગામમાં જ ખેતી કરતો દાજીભાઉ દાયકાઓથી માન્જો, કુઠારી સમાજનો આગેવાન ગણાતો હતો. સમાજમાં તેનો પડ્યો બોલ ઝિલાતો. એ હોય ત્યાં સુધી પોતાનો ગજ વાગવાનો નથી એવું પારખી ગયેલા સુરજે તરત દાજીભાઉને જ મોટાભાઈ બનાવી દીધા. તરક્કીની સીડી ચડવા માટે દાજીભાઉનો ખભો જરૂરી હતો, પણ નિઃસ્વાર્થભાવે સમાજને સમર્પિત દાજીભાઉના આશીર્વાદ મેળવવા આસાન ન હતા.